CELEX: C2006/022/40
Language: et
Date: 2006-01-28 00:00:00
Title: Kohtuasi T-422/05:  21. novembril 2005  esitatud hagi — Combescot  versus  Euroopa Ühenduste Komisjon

28.1.2006   
            
            
               ET
            
            
               Euroopa Liidu Teataja
            
            
               C 22/22
            
         21. novembril 2005 esitatud hagi — Combescot versus Euroopa Ühenduste Komisjon
   (Kohtuasi T-422/05)
   (2006/C 22/40)
   Kohtumenetluse keel: itaalia
   Pooled
   
      Hageja: Philippe Combescot (Lecce, Itaalia) (esindajad: avvocato Alberto Maritati ja avvocato Viola Messa)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada ametisse nimetava asutuse 29. juuli 2004. aasta otsus, millega Philippe Combescot kinnitati pärast sarnase, 13. juuni 2003. aasta otsuse tühistamist ja kohest asendamist, uuesti Brüsselis ametisse;
            
         
               —
            
            
               tuvastada, et nimetatud meetme vastuvõtmisega kaasnes Philippe Combescot'le mittevaraline ja füüsiline kahju ning tema maine kahjustamine, mis avaldas tõsist mõju hageja vaimsele tasakaalule;
            
         
               —
            
            
               mõista kostjalt Philippe Combescot'le kahju hüvitamiseks välja 150 000.00 Eurot.
            
         Väited ja peamised argumendid
   Käesolev hagi on esitatud haldusasutuse 29. juuli 2004. aasta otsuse peale nimetada hageja kostja juurde ametisse.
   Hageja väidab oma nõuete toetuseks, et vaidlustatud otsus:
   
               —
            
            
               on ebaseaduslik, õigustamatu ja meelevaldne, kuna see ei arvesta asjaoluga, et ametisse nimetamise hetkel oli hageja meditsiinilise komisjoni poolt tunnustatud 31. detsembrini 2004 töövõimetuks;
            
         
               —
            
            
               ei võimalda ametnikul jätkata raviarsti poolt ette kirjutatud teraapiat;
            
         
               —
            
            
               ei ole teenistuse huvides, kuna haiguspuhkusel ametnik ei saa täita oma ametikohustusi.
            
         Hageja lisab, et vaidlustatud otsusest tulenevalt kaotas ametnik oma õigused kolmandas riigis, kuna tema haigus ilmnes hetkel, mil ta täitis residendist nõuandja ülesandeid Guatemalas.